Оқу ісінің меңгерушісі: Жармуханов А.К

Күні: 14.04.2016 оқу жылы

Сынып: 5 «а» , «ә»

**Сабақтың тақырыбы: Екпін. Сөз екпіні, ой екпіні.**

Сабақтың мақсаты:

**1.Білімділік:** оқушылардың екпін ой екпіні, сөз екпіні туралы білімдерін кеңейту, жаттығу жұмыстары мен қосымша тапсырмалар арқылы бекіту.

**2.Тәрбиелік:** оқушыларды адамгершілікке, елжандылыққа тәрбиелеу.

**3.Дамытушылық:** оқушылардың екпін және оның түрлерін түрлерін ажырата алу дағдыларын арттыру,деңгейлік тапсырмалар беру арқылы логикалық ойлау қабілеттерін арттыру, талдау дағдыларын арттыру.

Сабақтың типі: жаңа сабақты түсіндіру

Сабақтың түрі: дәстүрлі

Сабақтың әдіс-тәсілі: түсіндіру, сұрақ-жауап, жаттығу, салыстыру.

Сабақтың көрнекілігі: тақырыпқа байланысты кесте,үлестірмелер.

Пәнаралық байланыс: қазақ әдебиеті

Сабақтың барысы:

**I.Ұйымдастыру кезеңі:** 1.Оқушылармен сәлемдесу

2.Оқушылардың сабаққа қатысын тексеру

3.Оқушылардың зейіндерін сабаққа аудару

**ІІ. Үй жұмысын сұрау.**

1.Орфография дегеніміз не? Мысал келтіру.

2.Орфоэпия дегеніміз не? Мысал келтіру?

**ІІІ. Жаңа тақырыпты түсіндіру: Екпін. Сөз екпіні, ой екпіні.**

Тілдің сөйлеу нормасына тән ендігі бір фонетикалық құбылыс – екпін. **Сөйлеп тұрғанда, бір сөз басқа сөздерге, бір буын басқа буындарға, бір дыбыс басқа дыбыстарға қарағанда күшті, көтеріңкі айтылуын екпін дейміз.**

Екпін **сөз** екпіні, **ой** екпіні, **тіркес** екпіні, **дыбыс** екпіні болып бөлінеді.

**Сөз екпіні.**

Екі немесе оданда көп буынды бір сөздің ішіндегі бір буынның көтеріңкі айтылуы **сөз екпіні** деп аталады. Қазақ тіліндегі сөз екпінінің орны тиянақты болды: екпін сөздің ең **соңғы**  буынына түседі. Мысалы: Үздік оқушыларға бағалы сыйлықтар беріледі.

**Екпін түспейтін буындар:**

1.Жіктік жалғауына екпін түспейді:

Мысалы:Оқушымыз,барамыз

2.Болымсыз етістіктің жұрнағына екпін түспейді

(-ма,-ме,-па,-пе,-ба,-бе ) айтпа,жеме,

3.Шылау сөздерге екпін түспейді: үй де , мал да –бәрі де аман.

4.Көмекші сөздерге екпін түспейді. Мен ғой кеңседе болдым, үйге шейін атпаен келдім.

**Ой екпіні.**

Сөйлем ішіндегі ерекше көңіл аударылуға тиісті болған бір сөзді оқшаулап, бөліп айту **ой екпіні** деп аталады. Ой екпіні тұрақты болмайды. Өйткені бір сөйлемдегі кез келген сөзге ерекше көңіл аударыла беруі мүмкін.

Мысалы: Атасы бүгін **ауылға** келді.

Атасы ауылға **бүгін**  келді

Ауылға бүгін **атасы** келді.

**ІV. Оқулықпен жұмыс.**

**344-жаттығу.** Шеңбердегі сөздерде екпін қай буынға түскен? Екпін түспей тұрған ұқсас қосымшаларды табыңдар.

Шеге, кереге, орақ, балға, балта, шегелер, керегелер, орақшылар, балташылар Айтпа, оқтай,көрейік, баласың,барма,айтшы, сызба,тастай, адамбыз,мұздай, оқушымын, айтпайын.

**345-жаттығу.** Ой екпінін түсіру мақсатында мына сөйлемдегі сөздердің орнын ауысытырып көріңдер.

|  |  |  |
| --- | --- | --- |
| Олар ертең **тауға** бармақшы. | Бүгін әкем **қалаға** кетті | Әжем ертең **үйге** келеді |
| Олар тауға **ертең** бармақшы. | Әкем қалаға **бүгін**  кетті | Әжем үйге **ертең** келеді |
| Ертең тауға **олар**  бармақшы | Бүгін қалаға **әкем** кетті. | Ертең үйге **әжем** келеді |

* Мына сөйлемдегі сөздердің орнын ауыстыруға келе ме, жоқ па, байқаңдар. Себебін айтып көріңдер.

Компьютер сабағы ұзақ жүріп жатыр

**V. Сабақты қорыту**

**Сұрақ-жауап:**

1.Екпін дегеніміз не? Оның түрлерін ата?

2. Сөз екпіні дегеніміз не? Мысал келтіру

3. Қандай сөздерге екпін түспейді? Мысал келтіріңдер?

4.Ой екпіні дегеніміз не? Мысал келтіріңдер?

Бағалау

**VI.**Үйге тапсырма:

Екпін. Сөз екпіні. Ой екпіні. (Ережелерді жаттау.)